**Ministru kabineta noteikumu projekta “Grozījumi Ministru kabineta 2013.gada 3.janvāra noteikumos Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir saskaņot spēkā esošo Ministru kabineta noteikumu regulējumu ar Eiropas Savienības regulējumu un Pievienotās vērtības nodokļa likumu attiecībā uz apgrieztās jeb reversās PVN maksāšanas kārtības piemērošanu un īpašās atļaujas importa darījumos apturēšanu un anulēšanu. Paredzēts, ka Ministru kabineta noteikumu projekts stāsies spēkā 2019.gada 1.jūlijā vienlaikus ar grozījumiem Pievienotās vērtības nodokļa likumā (Nr. 57/Lp13), kurus Saeima pieņēma 2019.gada 30.maijā.  |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts “Grozījumi Ministru kabineta 2013.gada 3.janvāra noteikumos Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai”” (turpmāk – Ministru kabineta noteikumu projekts) ir izstrādāts, lai:1. precizētu melno un krāsaino metālu pusfabrikātu sarakstu atbilstoši Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu (turpmāk - Direktīva 2006/112/EK) 199.a panta 1.punkta “j” apakšpunkta tvērumam,
2. veiktu precizējumus informācijas saturā, ko pievienotās vērtības nodokļa (turpmāk – PVN) maksātājs, kas neveic saimniecisko darbību Eiropas Savienībā, paziņo Valsts ieņēmumu dienestam (turpmāk – VID), izvēloties piemērot ārpussavienības režīmu[[1]](#footnote-1),
3. tehniskus precizējumus, lai noteikumu teksts atbilstu Pievienotās vērtības nodokļa likuma tekstam,
4. precizētu atļaujas īpašā PVN režīma preču importa darījumos apturēšanas un anulēšanas nosacījumus, izpildot Ministru kabineta 2018.gada 23.oktobra sēdes protokola Nr.49 56.§ “Latvijas Republikas nostājas projekts uz Eiropas Komisijas 2018.gada 24.septembra papildu formālo paziņojumu pārkāpuma procedūras lietā Nr.2018/2149” 5.punktā doto uzdevumu, proti, lai cīnītos pret negodprātīgiem nodokļu maksātājiem un PVN krāpniecību, noteiktu stingrākus kritērijus īpašajam PVN režīmam preču importa darījumos.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, izstrādātā tiesiskā regulējuma mērķis un būtība | 1. Latvija līdz galīgās PVN sistēmas ieviešanai turpina piemērot apgriezto jeb reverso PVN maksāšanas kārtību melno un krāsaino metālu pusfabrikātu piegādēm atbilstoši Direktīvas 2006/112/EK 199.a panta 1.punkta “j” apakšpunkta tvērumam. Saskaņā ar Pievienotās vērtības nodokļa likuma 143.4 pantā ietverto deleģējumu Ministru kabinets nosaka melno un krāsaino metālu pusfabrikātu sarakstu, kam ir piemērojama apgrieztā jeb reversā PVN maksāšanas kārtība. Līdz ar to, lai saskaņotu Ministru kabineta 2013.gada 3.janvāra noteikumus Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” (turpmāk – Ministru kabineta noteikumi) ar Eiropas Savienības regulējumu, ir nepieciešams precizēt tās preču kategorijas, kurām ir piemērojama apgrieztā jeb reversā PVN maksāšanas kārtība, un izslēgt pakalpojumus, kuri neietilpst Direktīvas 2006/112/EK 199.a panta 1.punkta “j” apakšpunkta tvērumā.2. Atbilstoši Padomes 2017.gada 5.decembra direktīvas (ES) 2017/2455, ar ko groza Direktīvu 2006/112/EK un Direktīvas 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā (turpmāk – Direktīva 2017/2455), 2.pantam, kas stājās spēkā 2019.gada 1.janvārī, uzņēmumi, kuri neveic uzņēmējdarbību Eiropas Savienībā, bet ir reģistrējušies kā PVN maksātāji dalībvalstī, var izmantot īpašo PVN režīmu (ārpussavienības režīmu), deklarējot un maksājot PVN par elektronisko sakaru, apraides un elektroniski sniegtiem pakalpojumiem personai, kura nav PVN maksātāja. Minētās Direktīvas 2017/2455 prasības ir pārņemtas ar Pievienotās vērtības nodokļa likumu. Savukārt Direktīvas 2017/2455 prasības par iesniedzamās informācijas saturu tiek pārņemtas ar Ministru kabineta noteikumiem. Saskaņā ar Pievienotās vērtības nodokļa likuma 140.1 panta četrpadsmitajā daļā ietverto deleģējumu Ministru kabinets nosaka iesniegumā par reģistrāciju VID elektronisko sakaru, apraides un elektroniski sniegto pakalpojumu sniedzēju reģistrā norādāmo informāciju. Līdz ar to, lai saskaņotu Ministru kabineta noteikumus ar Direktīvas 2017/2455 prasībām, ir nepieciešams precizēt iesniegumā norādāmo informāciju, nosakot pienākumu reģistrētam PVN maksātājam, kurš vēlas izmantot īpašo PVN režīmu (ārpussasvienības režīmu) elektronisko sakaru, apraides un elektroniski sniegtiem pakalpojumiem, iesniegumā apliecināt tā saimnieciskās darbības mītnes vietas un pastāvīgās iestādes neesamību Eiropas Savienībā.3. Saskaņā ar Padomes 2017.gada 18.decembra Īstenošanas lēmumu (ES) 2017/2408 Latvijai ir atļauts atbrīvot no PVN nodokļu maksātājus, kuru gada apgrozījums nav lielāks par 40  000 *euro*. Grozījumi Pievienotās vērtības nodokļa likumā attiecībā uz reģistrācijas sliekšņa summas apmēra pazemināšanu no 50 000 *euro* līdz 40 000 *euro*, stājās spēkā 2018.gada 1.janvārī. Lai Ministru kabineta noteikumos noteiktā ar PVN apliekamo darījumu kopējā vērtība, kuru pārsniedzot, iestājas nodokļu maksātāja pienākums būt reģistrētam VID PVN maksātāju reģistrā, atbilstu Pievienotās vērtības nodokļa likumā noteiktajai, ir nepieciešams veikt tehniskus grozījumus Ministru kabineta noteikumu 2.pielikuma 7.punktā.4. Ar grozījumiem Pievienotās vērtības nodokļa likumā ir precizēts apgrieztās jeb reversās PVN maksāšanas kārtības piemērošanas termiņš būvizstrādājumu, sadzīves elektronisko iekārtu un sadzīves elektriskās aparatūras piegādēm. Pievienotās vērtības nodokļa likuma 143.5 pantā ir ietverts deleģējums Ministru kabinetam noteikt sadzīves elektronisko iekārtu un sadzīves elektriskās aparatūras sarakstu, kam ir piemērojama apgrieztā jeb reversā PVN maksāšanas kārtība. Līdz ar to, lai saskaņotu Ministru kabineta noteikumus ar Pievienotās vērtības nodokļa likuma regulējumu, ir nepieciešams noteikt sadzīves elektronisko iekārtu un sadzīves elektriskās aparatūras saraksta piemērošanas termiņu.5. Īpašais PVN režīms preču importa darījumos ir tā sauktā PVN piemērošanas izvēles norma, kura nosaka, ka, izlaižot preces brīvam apgrozījumam, reģistrētam PVN maksātājam, kurš ir saņēmis attiecīgu atļauju, ir tiesības atlikt PVN samaksu valsts budžetā, līdz brīdim, kad iesniedzama PVN deklarācija par attiecīgo taksācijas periodu. Ieviešot šādu PVN piemērošanas izvēles normu, katra Eiropas Savienības dalībvalsts ir tiesīga noteikt tās piemērošanu un tvērumu.Pievienotās vērtības nodokļa likums nosaka nosacījumus, kuriem jāizpildās, lai reģistrēts PVN maksātājs varētu saņemt īpašo atļauju importa darījumos. Savukārt Ministru kabineta noteikumi nosaka nosacījumus, ar kādiem piešķir, aptur un anulē minēto atļauju, kārtību, kādā šādu atļauju piešķir, aptur un anulē, un kārtību, kādā iesniedzams un izskatāms iesniegums šīs atļaujas saņemšanai. Tā kā ar 2019.gada 1.jūliju tiek paredzēts, ka tiek mainīti Pievienotās vērtības nodokļa likumā noteiktie nosacījumi šādas atļaujas izsniegšanai, tad attiecīgi ir jāprecizē arī Ministru kabineta noteikumos noteiktos šīs atļaujas apturēšanas un anulēšanas nosacījumus, lai saskaņotu būtību un sasniegtu izvirzīto mērķi cīnīties pret negodprātīgiem nodokļu maksātājiem un PVN krāpniecību, noteiktu stingrākus kritērijus īpašajam PVN režīmam preču importa darījumos. No visiem veiktiem importa darījumiem Latvijā apmēram 87% gadījumos piemēro īpašo PVN režīmu preču importa darījumos. Uz 2018.gada 31.decembri kopējais nodokļu parāds, kas lielāks par 1 430 *euro*, ir 272 reģistrētiem PVN maksātājiem, kuriem izsniegta atļauja piemērot īpašo PVN režīmu preču importa darījumos, sastādot 4,5 milj. *euro*, t.sk. PVN parāds ir 2,1 milj. *euro*.Ja tiek precizēti nosacījumi, kuriem iestājoties minētā atļauja tiek anulētam, tad, samazinot parāda esamību valsts budžetam no 1430 *euro* uz 150 *euro* un termiņu radušos saistību nokārtošanai no 12 mēnešiem uz 3 mēnešiem, atļauja īpašā PVN režīma preču importa darījumos piemērošanai tiktu anulēta 249 reģistrētiem PVN maksātājiem. Tāpat, nosakot jaunu kritēriju atļaujas īpašā PVN režīma preču importa darījumos anulēšanai, gadījumos, ja reģistrēts PVN maksātājs nav veicis importa darījumus pēdējo 12 mēnešu laikā, - atļauja tiktu anulēta 1914 reģistrētiem PVN maksātājiem.Papildus nepieciešams ierobežot īpašā PVN režīma preču importa darījumos izmantošanu tādām juridiskām personām, kuras maina amatpersonas vai tās valdei nav pārstāvības tiesības, kas, iespējams, liecina par krāpnieciskiem nolūkiem. Šobrīd ir 13 PVN maksātāji, kuriem ir izsniegta atļauja īpašā nodokļa režīma preču importa darījumos piemērošanai un kuriem nav aktuālas amatpersonas, bet ir tikai pilnvarotas personas ar tiesībām pārstāvēt pilnvaru apmērā. Tāpat, lai mazinātu iespēju, ka šī atļauja tiek izmantot krāpnieciskiem nolūkiem, tā būtu anulējama, ja reģistrēts PVN maksātājs iepriekšējo 12 mēnešu laikā nav veicis importa darījumus.Līdz ar to ar grozījumiem tiek paredzēts:1. noteikt, ka VID izskata iesniegumu un pieņem lēmumu par īpašās atļaujas preču importa darījumos piešķiršanu vai par atteikumu piešķirt šo atļauju 15 darbdienu laikā pēc iesnieguma saņemšanas;
2. precizēt minētās atļaujas apturēšanas nosacījumus:
3. samazinot parāda esamību valsts budžetam no 1430 *euro* uz 150 *euro*;
4. precizējot, ka ne tikai nodokļu revīzijas (audita), bet arī nodokļu administrēšanas pasākumu laikā VID ir tiesības konstatēt, ka reģistrēts PVN maksātājs nav atbilstoši norādījis aprēķināto PVN summu par importētajām precēm atbilstošā taksācijas perioda PVN deklarācijā;
5. precizēt minētās atļaujas anulēšanas nosacījumus, ņemot vērā veiktos grozījumus Pievienotās vērtības nodokļa likumā, kas plānots stāsies spēkā 2019.gada 1.jūlijā, attiecībā uz šīs atļaujas saņemšanas nosacījumiem, kā arī samazināt termiņu radušos saistību nokārtošanai no 12 mēnešiem uz 3 mēnešiem;
6. papildināt minētās atļaujas anulēšanas nosacījumus ar jauniem nosacījumiem, ka atļauja tiek anulēta, ja:
7. reģistrēts PVN maksātājs pēdējo 12 mēnešu laikā nav veicis importa darījumus;
8. reģistrēta PVN maksātāja - juridiskai personai ilgāk par vienu mēnesi nav nevienas amatpersonas vai tās valdei nav pārstāvības tiesību;
9. reģistrēta PVN maksātāja – juridiskās personas amatpersona vai reģistrēts PVN maksātājs – fiziskā persona ir iekļauta riska personu sarakstā atbilstoši likumam “Par nodokļiem un nodevām”.

Plānots, ka Ministru kabineta noteikumu projekts stāsies spēkā 2019.gada 1.jūlijā vienlaikus ar grozījumiem Pievienotās vērtības nodokļa likumā (Nr. 57/Lp13), kurus Saeima pieņēma 2019.gada 30.maijā. Grozījumi Ministru kabineta noteikumos, ar kuriem tiek precizēts termiņš, kādā VID izskata iesniegumu par īpašās atļaujas preču importa darījumos piešķiršanu un pieņem lēmumu par šīs atļaujas piešķiršanu vai par atteikumu to piešķirt, un ar kuriem tiek precizēti nosacījumi, kad minētās atļaujas darbība tiek apturēta un anulēta, plānots, ka stājas spēkā 2019.gada 12.jūlijā, kad atbilstoši grozījumiem Pievienotas vērtības nodokļa likuma (Nr. 271/Lp13), kuru Saeima 2019.gada 6.jūnijā skatīja 2.lasījumā, stāsies spēkā precizētie īpašās atļaujas importa darījumos piešķiršanas nosacījumi. Savukārt grozījumi Ministru kabineta noteikumos, ar kuriem tiek precizēts apgrieztās jeb reversās PVN maksāšanas kārtības piemērošanas termiņš sadzīves elektronisko iekārtu un sadzīves elektriskās aparatūras piegādēm un izteikta jaunā redakcijā norāde, uz kāda likuma pamata noteikumi izdoti, stājas spēkā 2020.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un VID. |
| 4. | Cita informācija | Nav.  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekta tiesiskais regulējums ietekmēs:1) reģistrētus PVN maksātājus, kuri ir melno un krāsaino metālu pusfabrikātu piegādātāji vai saņēmēji;2) reģistrētus PVN maksātājus, kuri ir sadzīves elektronisko iekārtu un sadzīves elektriskās aparatūras piegādātāji vai saņēmēji;3) reģistrētus PVN maksātājus, kuri neveic saimniecisko darbību Eiropas Savienībā, un vēlas izmantot īpašo PVN režīmu (ārpussavienības režīmu), deklarējot un maksājot PVN par elektronisko sakaru, apraides un elektroniski sniegtiem pakalpojumiem personai, kura nav PVN maksātāja;4) nodokļu maksātājiem, kuriem ir pienākums reģistrēties VID PVN maksātāju reģistrā sasniedzot noteiktu darījumu slieksni;5) reģistrētus PVN maksātājus, kuriem ir izsniegta īpašā PVN režīma preču importa darījumos atļauja.Pēc VID datiem 2019.gada 1.maijā reģistrētu PVN maksātāju skaits ir 82 798.Uz 2018.gada 1.novembri īpašā PVN režīma preču importa darījumos atļaujas bija izsniegtas 3 927 reģistrētiem PVN maksātājiem. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projektā ietvertajam tiesiskajam regulējumam kopumā ir pozitīva ietekme uz tautsaimniecību, jo tiek sakārtota PVN piemērošana. Tāpat ar Ministru kabineta noteikumu projektu plānots mazināt nodokļu sistēmas ļaunprātīgu izmantošanu atliktā importa gadījumā, kā rezultātā mazināsies PVN nemaksāšanas risks valsts budžetā.Grozījumi tiešā veidā neskar administratīvo slogu nodokļu maksātājiem, izņemot regulējumu, kas paredz iespēju apturēt vai anulēt atļauju īpašā PVN režīma preču importa darījumos piemērošanai, kā rezultātā reģistrētajam PVN maksātājam vairs nebūs tiesību, izlaižot preces brīvam apgrozījumam, atlikt PVN samaksu valsts budžetā, līdz brīdim, kad iesniedzama PVN deklarācija par attiecīgo taksācijas periodu. Šāds tiesību ierobežojums ir samērīgs ar sabiedrības interesēm, jo, cīnoties par valsts budžeta aizsargāšanu no krāpniecības, valsts var paredzēt tādus administrēšanas un kontroles pasākumus, kas tās ieskatā ir efektīvi, apkarojot konkrētās PVN izkrāpšanas shēmas. |
| 3. | Administratīvo izmaksu monetārs novērtējums | Ministru kabineta noteikumu projekta administratīvo izmaksu, kas varētu rasties reģistrētiem PVN maksātājiem, monetāru aprēķinu nav iespējams veikt. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Ministru kabineta noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Ministru kabineta noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Ministru kabineta noteikumu projektu tiek pārņemts:* Padomes 2017.gada 5.decembra direktīvas (ES) 2017/2455, ar ko groza Direktīvu 2006/112/EK un Direktīvas 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā, 2.panta 3.punkts daļā par Direktīvas 2006/112/EK 361.panta 1.punkta “e” apakšpunkta izteikšanu citā redakcijā;
* Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu 199.a panta 1.punkta “j” apakšpunkts daļā par apgrieztās jeb reversās PVN maksāšanas kārtības piemērošanu melno un krāsaino metālu pusfabrikātu piegādei.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Padomes 2017.gada 5.decembra direktīva (ES) 2017/2455, ar ko groza Direktīvu 2006/112/EK un Direktīvu 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā;
2. Padomes 2006.gada 28.novembra direktīva 2006/112/EK par kopējo pievienotās vērtības nodokļa sistēmu.
 |
| A | B | C | D |
| Direktīvas 2017/2455 2.pants |
| Direktīvas 2017/2455 2.panta 3.punkts attiecībā uz 361.panta 1.punkta “e” apakšpunkta aizstāšanu citā redakcijā | Ministru kabineta noteikumu projekta 1.6.apakšpunkts (Ministru kabineta noteikumu 194.1 1.apakšpunkts) | Ieviests pilnībā | Ministru kabineta noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| Direktīvas 2006/112/EK 199.a panta 1.punkta “j” apakšpunkts |
| Direktīvas 2006/112/EK 199.a panta 1.punkta “j” apakšpunkts | Ministru kabineta noteikumu projekta 1.10.apakšpunkts (Ministru kabineta noteikumu 7.pielikums) | Ieviests pilnībā | Ministru kabineta noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Ministru kabineta noteikumu projekta izstrādē ir nodrošināta, iesaistot sabiedrību Pievienotās vērtības nodokļa likuma grozījumu veikšanā. Informācija par likumprojektu “Grozījumi Pievienotās vērtības nodokļa likumā” (Nr.57/Lp13) un likumprojektu “Grozījumi Pievienotās vērtības nodokļa likumā” (Nr.271/Lp13) tika nosūtīta Latvijas Pašvaldību savienībai, Latvijas Brīvo arodbiedrību savienībai, Latvijas Darba devēju konfederācijai, Latvijas Nodokļu konsultantu asociācijai, Latvijas nodokļu maksātāju tiesību asociācijai, Latvijas Nekustamo īpašumu darījumu asociācijai, Latvijas Īpašumu vērtētāju asociācijai, Finanšu nozares asociācijai, Latvijas Republikas Grāmatvežu asociācijai un Latvijas Tirdzniecības un rūpniecības kamerai.Ministru kabineta noteikumu projekts 2019.gada 4.jūnijā ir nosūtīts informācijai Latvijas Darba devēju konfederācijai, Latvijas Nodokļu konsultantu asociācijai, Latvijas nodokļu maksātāju tiesību asociācijai, Finanšu nozares asociācijai, Latvijas Republikas Grāmatvežu asociācijai, Latvijas Tranzīta biznesa asociācijai, Latvijas Tirdzniecības un rūpniecības kamerai, Latvijas Mašīnbūves un metālapstrādes rūpniecības asociācijai, Latvijas Datortehnoloģiju asociācijai, Sadzīves preču ražotāju asociācijai, Būvmateriālu ražotāju asociācijai un Latvijas Būvuzņēmēju partnerībai. |
| 2. | Sabiedrības līdzdalība projekta izstrādē | Ņemot vērā to, ka grozījumi Ministru kabineta 2013.gada 3.janvāra noteikumu Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” 2.pielikuma 7.punktā, grozījumi attiecībā uz melno un krāsaino metālu pusfabrikātu sarakstu, kam ir piemērojama apgrieztā jeb reversā PVN maksāšanas kārtība, sadzīves elektronisko iekārtu un sadzīves elektriskās aparatūras saraksta piemērošanas termiņu ir tehniska rakstura, sabiedrības atkārtota līdzdalība nav nepieciešama. Savukārt sabiedrības līdzdalība attiecībā uz Direktīvas 2455/2017 prasības iesniegumā apliecināt saimnieciskās darbības mītnes vietas un pastāvīgās iestādes neesamību Eiropas Savienībā pārņemšanu, kā arī attiecībā uz īpašā PVN režīma preču importa darījumos atļaujas apturēšanas un anulēšanas nosacījumiem ir nodrošināta, nosūtot Ministru kabineta noteikumu projektu informācijai nevalstiskā sektora sadarbības partneriem. |
| 3. | Sabiedrības līdzdalības rezultāti | No nevalstiskā sektora sadarbības partneriem iebildumi par normatīvo regulējumu netika izteikti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|

|  |  |  |
| --- | --- | --- |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekts nemainīs pārvaldes funkcijas un institucionālo struktūru, kā arī netiks veidotas jaunas institūcijas, savukārt esošās institūcijas netiks likvidētas vai reorganizētas. Ministru kabineta noteikumu projekts tiks realizēts esošo cilvēkresursu un finansējuma ietvaros. |
| 3. | Cita informācija | Nav. |

 |

Finanšu ministrs Jānis Reirs

Kuhaļska, 67083849

Jelena.Kuhalska@fm.gov.lv

1. Ārpussavienības režīms ir Padomes 2011.gada 15.marta Īstenošanas regulas (ES) Nr.[282/2011](http://eur-lex.europa.eu/eli/reg_impl/2011/282/oj/?locale=LV), ar ko nosaka īstenošanas pasākumus direktīvai [2006/112/EK](http://eur-lex.europa.eu/eli/dir/2006/112/oj/?locale=LV) par kopējo pievienotās vērtības nodokļa sistēmu (pārstrādātā versija), 57.a panta 1.punktā (Padomes 2012.gada 9.oktobra regulas (ES) Nr.[967/2012](http://eur-lex.europa.eu/eli/reg/2012/967/oj/?locale=LV), ar ko Īstenošanas regulu (ES) Nr.[282/2011](http://eur-lex.europa.eu/eli/reg_impl/2011/282/oj/?locale=LV) groza attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas, redakcijā) minētais režīms. [↑](#footnote-ref-1)